Enciclopedia Treccani

Historio 
alternative=Taddeo Crivelli, biblio Borso d'Este.|eta|Taddeo Crivelli, biblio Borso d'Este.
Treccani akiris famon kiel artmecenato en 1923 kiam la filozofo Giovanni Gentile kiu transprenis la postenon dei ministro pri edukado en la kabineto de Mussolini, persvadis la industriiston aĉeti kontraŭ 5 milionoj da liroj la inkunablon Borso d'Este Bible kaj donaci ĝin al la ŝtato. Ĉi tiu mecenatismo ankaŭ estis faciligita helpe de la specialaj politikaj kondiĉoj dum la 1920-aj kaj 1930-aj jaroj, kiam unu el la ŝtataj sloganoj estis la prioritato de publikaj interesoj super privataj interesoj.

Ĉi tio markis la komencon de longdaŭra kunlaboro inter la lombarda entreprenisto kaj la sicilia filozofo, kiu baldaŭ kondukis Treccani al la ideo dediĉi sin al ambicia projekto, nome la kreon de nacia enciklopedio(it) Parto III. Il mecenatismo culturale, incontro con Gentile e la nascita della grande enciclopedia italiana - Treccani // Giovanni Treccani  (Italian) / Andrea Prandstraller, Andrea Treccani. - Prodotto dalla Mir Cinematografica, Associazione culturale Amici di Giovanni Treccani Degli Alfieri, in co-production with l'Istituto Luce, 2006..

En 1924, kelkaj amikoj sugestis, ke la entreprenisto kaj mecenato Giovanni Treccani publikigu enciklopedion en la itala lingvo. Treccani tuj pensis pri bonega universala enciklopedio kaj fondis tiucele instituton (Istituto dell'Enciclopedia Italiana aŭ Instituto de la Itala Enciklopedio), fondita en Romo la 18-an de februaro 1925. Giovanni Gentile transprenis la sciencan administradon kaj povis dungi pli ol 3 200 diversfakajn kunlaborantojn por la projekto, inkluzive multajn judojn kaj kontraŭfaŝistojn. La prepara fazo daŭris de 1925 ĝis 1928. Oni kreis tiel nomatan "teknikan komitaton", konsistantan el la estroj de 48 laborgrupoj, kiuj finfine kreis referencan verkon kun 60.000 ĉefartikoloj kaj 240.000 duarangaj artikoloj. La 35 tekstvolumoj de la unua eldono kalkulis ĉirkaŭ 1,000 paĝojn. Ĉi tiu unua eldono, eldonita inter 1929 kaj 1937, estis venda sukceso.

 Ideologia fono 
Gravan rolon en la sukceso de la projekto de la nacia enciklopedio ludis ankaŭ ĝian subtenon de Benito Mussolini, kiu preterpasis la organizan kadron. Estante mem profesia kaj ne talenta ĵurnalisto, Mussolini kontribuis al la verkado de kelkaj konceptaj, ideologiaj artikoloj. Kvankam la enciklopedio estis grandioza kultura projekto de monda signifo, estus malĝuste asocii la fakton mem de la apero de la Enciklopedio de Treccani nur kun itala faŝismo kaj ĝia ideologio. La kresko de patriotismo, fiero pri la historiaj atingoj de prapatroj kaj, ĝenerale, nacia identeco - ĉio ĉi havis siajn plej proksimajn radikojn en antaŭmilita Italio (unu el la ikonecaj figuroj estis D'Annunzio), kaj plue ĝis la ĵus pasinta epoko de nacia unuiĝo (kies simboloj estis Garibaldi kaj Mazzini ). Tial, nek la Itala Enciklopedio, nek aliaj signoj de la kultura kresko de la Italio en la 1920-aj kaj 1930-aj jaroj povas esti sole atribuataj al Mussolini, kiu nur ekfunkciigis la tendencojn, kiuj maturiĝis jam en la lando multe pli antaŭ ilia apero en la politika scenejo(it) Kfr. d'Orsi, Angelo. Gli intellettuali e il fascismo (Intelligentsia and Fascism) // Tra Roma e Bolzano. Nazione e provincia nel ventennio fascista  (itala) / Andrea Bonoldi, Hannes Obermair. - Bolzano: Comune di Bolzano, 2006 .-- pp 105-115. - ISBN 88-901870-9-3 ..

Laboro pri la laboro povis okazi plejparte sen interfero de la faŝisma reĝimo ĝis la 1930-aj jaroj. Nur post kiam Benito Mussolini firmigis sian potencon, oni provis uzi la Enciklopedion por propagandaj celoj. Multaj redaktoroj, kiel ekzemple Luigi Einaudi, Enrico Fermi, Bruno Migliorini kaj Nello Rosselli estis judoj aŭ oponantoj de faŝismo. Tamen la faŝisma reĝimo de Benito Mussolini estis tiom konvinkita de la granda graveco de la enciklopedio ke tiuj aŭtoroj kiuj alie troviĝis sur nigra listo rajtis daŭrigis sian laboron.

Inter 1935 kaj 1943 iuj temaroj ricevis siajn proprajn specialajn volumojn. La unua volumo temis pri Dottrina del Fascismo kiu menciis kiel redaktoron Benito Mussolini kvankam la veraj aŭtoroj fakte estis Giovanni Gentile kaj Gioacchino Volpe. La unua suplementa volumo estis publikigita en 1938, kiun sekvis ok pliaj suplementoj (kutime plurvolumaj) post la dua mondmilito ĝis la jaro 2015. Ĉiu volumo konsistas el proksimume 1 015 paĝoj. Ĝenerale, nuntempe la Itala Enciklopedio aĉeteblas ankaŭ sur DVD kaj konsistas el 62 volumoj(it) www.treccani.it enhavantaj preskaŭ 60 000 artikolojn kaj 50 milionojn da vortojAlfieri, G. Treccani Degli. "Enciclopedia italiana" Diccionario Literario (HORA, SA, 2001)

 Treccani.it 
En la jaro 1996 naskiĝis la retejo Treccani.it kiu iom post iom fariĝis vera reta enciklopedio.

Ekde 2014, la portalo superis cent milionojn da vizitoj(it) Riccardo Luna, Treccani en la tempo de Vikipedio konkeras la retejon, repubblica.it, la 6-an de majo 2015..

Ekde 2015 la reta enciklopedio senpage disponeblas kiel Enciclopedia Treccani.

 Uzo en lernejoj 
La 30-an de majo, 2009, estis interkonsento inter Renato Brunetta, ministro pri administrado kaj novigado, kaj la Itala Enciklopedia Instituto(it) Portale del Cittadino e Portale InnovaScuola, arĥivita helpe de Wayback Maŝino, la 21-an de septembro 2012.. La interkonsento rilatas al la haveblo de iuj enciklopidiaj materialoj laŭ la permesilo Krea KomunaĵoEn oktobro 2009, la permesilo uzata de InnovaScuola estas "Atribuite-Nekomerce-Samkondiĉe 2.5 Italio (CC BY-NC-SA 2.5 IT)", dum Portale del Cittadino ankoraŭ estas sub Kopirajto.. Krome ligo inter la portalo Scuola de Treccani(it) Portale Scuola, treccani.it, arĥivita la la originialo helpe de Internet Archive, la 4-an de januaro 2010. kaj la ministeria portalo InnovaScuola, por ke ĉi-lasta gastigu serĉilon por aliri la vortprovizon de la enciklopedio pere de kapvortoj en la retejo de TreccaniNotindas, ke la enciklopediaj kapvortoj de Treccani ne estas kaj ne estos publikigitaj laŭ permesilo Krea Komunaĵo.

 Enciclopedia Treccani kaj Esperanto 
La 31-an de oktobro 2020 Enciclopedia Italiana unuafoje oficiale eldonis ankaŭ artikolon tute en Esperanto(eo) Alessio Giordano, Pri la esperanta popolo -Interparolo kun Giorgio Silfer, Treccani, la 31-an de oktobro 2020.(eo) Esperantio en la plej grava itala enciklopedio, HeKo n-ro 746 7-B, la 31-an de oktobro 2020., sed ankaŭ en itala versio(it) Alessio Giordano, Sul popolo esperantiano -Colloquio con Giorgio Silfer, Treccani, la 1-an de oktobro 2020. Ekde tiam aperis pluraj intervjuoj de Alessio Sacha Giordano al esploristoj pri interlingvistiko kaj esperantologio: Giorgio Silfer, Carlo Minnaja, Davide Astori, Federico Gobbo kaj Javier Alcalde.

 Bibliografio 
 AA.VV., Il fascismo nella Treccani , (antavparolo de Giorgio Galli), 1997, Milano, ISBN 8886818181
 Vincenzo Cappelletti, Gabriella Nisticò, Istituto della Enciclopedia italiana , en Enciclopedia italiana di scienze, lettere e arti , V appendice 1979-1992, vol. 2. E-Is, Romo, Istituto della Enciclopedia italiana, 1991, paĝoj 106–108
 Amedeo Benedetti, L'Enciclopedia Italiana Treccani e la sua biblioteca , "Biblioteche Oggi", Milano, n-ro 8, oktobro 2005, paĝoj 39–46.
 Giovanni Treccani degli Alfieri, Enciclopedia italiana Treccani: idea, esecuzione, compimento, Milano, E. Bestetti, 1939.
 Giovanni Treccani degli Alfieri, Enciclopedia italiana Treccani: come e da chi è stata fatta, Milano, Edizioni d'arte Emilio Bestetti, 1947.
 Valeria Della Valle, L'Enciclopedia Treccani , Wikiradio de Rai Radio Tre, la 18-an de febbraio 2013, podkasto kaj elsendfluo (streaming)

 Eksteraj ligiloj 

 (it) Treccani.it L'Enciclopedia Italiana oficiala retejo
 (en) Listo de enciklopedioj laŭ lingvoj (i.a. Esperanto), temoj ktp | angla vikipedio

 Noto kaj referencoj 
Tiu ĉi artikolo aŭ pli frua versio estas (parte) traduko de la artikolo Enciclopedia Treccani en la itala vikipedio, kiu dependas de la permesilo Krea Komunaĵo Nommencio/Samkondiĉe. Vidu la prilaboran historion.

Kategorio:Italaj enciklopedioj
Kategorio:Italaj libroj
Kategorio:Itala faŝismo
Kategorio:Libroj aperintaj en 1929